สวัสดีค่ะ หนูอายุ24ปีค่ะ เป็นประจำเดือนตั้งแตวันที่23พ.ค.จันถึงวันที่14มิ.ย เลยไปหาที่โรงพยาบาลรัฐ แล้วก็ให้ยาปรับฮอร์โมนมากินประมาณ2แผงแผงละ10เม็ดกินทั้งหมด20เม็ด แล้วประจำเดือนก็หยุดหลังจากที่กินยาเริ่มหยุดตั้งแต่กินเม็ดที่2-3แล้วก็นัดดูอาการประมานอาทิตย์หนึ่งหลังจากกินยา ยาก็หมดก่อนวันนัด1วัน แล้วก็บอกว่าาอยากทราบแน่ชัดว่าเป็นอะไรก็ให้ไปพบแพทย์เฉพาะทางจึงแนะนำให้ไปพบสูตินรีแพทย์ และก็ให้ยาบำรุงเลือดมากิน และหลังจากที่หยุดกินยาฮอร์โมน4วันก็เป็นประจำเดือนอีกค่ะประจำเดือนมาเยอะมากแล้วก็ปวดท้องมากด้วยค่ะอยากทราบว่าเป็นแบบนี้อันตรายไหมคะ
สวัสดีค่ะ ประจำเดือนมามากอาจเกิดจาก-เนื้องอกมดลูก-เนื้องอกที่ปากมดลูก-มีการติดเชื้อที่ช่องคลอดหรือปากมดลูกหรือมดลูก-ภาวะถุงน้ำรังไข่หลายใบ ภาวะนี้จะส่งผลกระทบต่อการทำงานของรังไข่ ทำให้รอบเดือนมาไม่ปกติและประจำเดือนมามากเมื่อกลับมามีรอบเดือนตามปกติ-อวัยวะภายในอุ้งเชิงกรานอักเสบ ผู้ป่วยโรคนี้เกิดการติดเชื้อที่ระบบสืบพันธุ์ส่วนบน ได้แก่ มดลูก ท่อนำไข่ หรือรังไข่ มักเกิดอาการปวดท้อง ตกขาวผิดปกติ มีไข้-เยื่อบุโพรงมดลูกเจริญผิดที่ในเนื้อมดลูกหรือนอกมดลูก ภาวะนี้เกิดจากต่อมของเยื่อบุมดลูกเข้าไปฝังตัวที่กล้ามเนื้อมดลูกหรือที่ส่วนอื่นๆนอกมดลูก ส่งผลให้ผู้ป่วยมีเลือดประจำเดือนมากรวมทั้งปวดท้องประจำเดือน-โรคทางกายอื่นๆเช่น โรคไทรอยด์ โรคเกี่ยวกับการแข็งตัวของเลือด หรือโรคที่เกี่ยวกับตับและไตแนะนำไปพบสูตินรีแพทย์เลยค่ะ เพราะการเลือดออกทางช่องคลอดมากนั้นเป็นภาวะผิดปกติ ต้องหาสาเหตุและแก้ไขค่ะ แพทย์อาจตรวจภายใน ตรวจปัสสาวะ ตรวจการตั้งครรภ์ ร่วมกับทำอัลตราซาวน์หน้าท้องเพื่อหาสาเหตุต่อไป การรับประทานฮอร์โมนอาจจะช่วยหยุดเลือดได้ชั่วคราว แต่ถ้าไม่ได้แก้ไขสาเหตุ พอหยุดยาก็จะกลับมาเป็นอีกค่ะการดูแลตัวเองเบื้องต้น งดการมีเพศสัมพันธ์ ไม่สวนล้างช่องคลอด ไม่ซื้อยาปรับฮอร์โมนใดๆมารับประทานเอง ถ้ามีอาการซีดอ่อนเพลียจากเสียเลือดมาก ไข้สูง ตกขาวผิดปกติ ควรรีบไปพบแพทย์ค่ะอ่านเพิ่มเติมได้ที่นี่